কায়রো আন্তর্জাতিক বিমানবন্দর

কায়রো আন্তর্জাতিক বিমানবন্দর (আইএটিএ: CAI, আইসিএও: HECA) ( আরবি: مطار القاهرة الدولي ; মাতর এল কাহিরা এল দাওলি ) হচ্ছে কায়রোর প্রধান আন্তর্জাতিক বিমানবন্দর এবং মিশরের বৃহত্তম এবং ব্যস্ততম বিমানবন্দর। এটি ইজিপ্টএয়ার এবং নীল এয়ারের পাশাপাশি আরও বেশ কয়েকটি বিমান সংস্থার প্রাথমিক কেন্দ্র হিসেবে পরিচিত। বিমানবন্দরটি কায়রোর উত্তর-পূর্বে হেলিওপলিসে অবস্থিত যা শহরের ব্যবসায়িক এলাকা থেকে প্রায় পনের কিলোমিটার (আট নটিক্যাল মাইল) এবং এর আয়তন প্রায় ৩৭ কিমি২ (১৪ মা২) । এটি আফ্রিকার সবচেয়ে ব্যস্ততম বিমানবন্দর এবং মোট যাত্রী সংখ্যার দিক থেকে মধ্যপ্রাচ্যের অন্যতম ব্যস্ততম বিমানবন্দর। ইতিহাস দ্বিতীয় বিশ্বযুদ্ধের সময় মার্কিন যুক্তরাষ্ট্রের সেনা বিমান বাহিনী (USAAF) ৫ কিলোমিটার (৩.১ মাইল) দূরে অবস্থিত বিদ্যমান আলমাজা বিমানবন্দরটি দখল করার পরিবর্তে মিত্রবাহিনীকে সেবা দেওয়ার জন্য জন পেইন ফিল্ড এয়ার ফোর্স বেস তৈরি করেছিল। পেইন ফিল্ড ছিল একটি প্রধান বিমান পরিবহন কমান্ড বিমান কার্গো এবং যাত্রীবাহী কেন্দ্র। বিমানবন্দরটি তৎকালীন বেনগাজি বিমানবন্দর (যুদ্ধের সময় সোলুচ এয়ারফিল্ড নামে পরিচিত) এর মাধ্যমে পশ্চিম দিকে আলজিয়ার্স বিমানবন্দরের সাথে যুক্ত ছিলা যা উত্তর আফ্রিকার রুটে ফরাসি পশ্চিম আফ্রিকার ডাকার বিমানবন্দরের সাথে সংযোগ স্থাপন করেছিল। এসময় অন্যান্য যেসব স্থানে পরিবহন রুট ব্যবহার করা হত সেগুলি হল কায়রো-করাচি, ভারত রুটে ইরাকের আরএএফ হাব্বানিয়া, ব্রিটিশ প্যালেস্টাইনের লিড্ডা বিমানবন্দর, আরবের জেদ্দা, মধ্য আফ্রিকান রুটে লাইবেরিয়ার রবার্টস ফিল্ড (১৯৪১-১৯৪৩) এবং যুদ্ধ শেষ হওয়ার পর এথেন্স এবং ইউরোপের বিভিন্ন গন্তব্যস্থলে। টার্মিনাল সুযোগ-সুবিধা বিমান সংস্থা এবং গন্তব্যস্থল স্থল পরিবহন দুর্ঘটনা স্বীকৃতি আরও দেখুন তথ্যসূত্র এই নিবন্ধটিতে বিমান বাহিনী ঐতিহাসিক গবেষণা সংস্থা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।